Նախագահական ընտրությունների ընթացքի եւ հետընտրական զարգացումների իր կանխատեսումների վերաբերյալ «Ազատ դեմոկրատներ»-ի ղեկավարը հայտարարեց. - «Ես առանց այլեւայլության հստակ ուզում եմ ասել, որ այս նախագահական ընտրություններին կեղծիքի կամ այլ տիպի ուժային մեթոդների գործադրման անհրաժեշտություն իշխանությունը չի ունենա` դա ակնհայտ եմ համարում ինձ համար եւ գտնում եմ, որ դա շատ դիպուկ պետք է ասել այն, ինչ որ կա։ Բայց, միեւնույն ժամանակ, այն կարծիքին եմ, որ այս նախագահի ընտրությունները Հայաստանի Հանրապետության համար այն խնդիրները չի լուծելու, որը խիստ անհրաժեշտ է, այսինքն` ընտրություններից անմիջապես հետո, ակնհայտորեն, Հայաստանի Հանրապետության քաղաքացու վիճակի փոփոխության նախագծեր կամ մոտեցումները մենք հույս չունեմ, որ կտեսնենք»։